open-index/open-wikipedia-markdown huggingface dataset:
பிரதிமா காவோங்கர் மரணம்

**பிரதிமா காவோங்கர் மரணம்** (*Death of Pratima Gaonkar*) 2001 ஆம் ஆண்டு அக்டோபர் மாதம் 9 ஆம் தேதியன்று நிகழ்ந்தது.  பிரதீமா காவோங்கர் என்பவர் ஓர் இளம் இந்திய ஊடுபாலின தடகள வீரரும் நீச்சல் வீரரும் ஆவார்.  கோவாவில் உள்ள ஒரு கிணற்றில் இவர் இறந்து கிடந்தார். தற்கொலை மூலம் இம்மரணம் நிகந்துள்ளது என காரணம் கூறப்பட்டு அடையாளம் காணப்பட்டது. பாலின சரிபார்ப்பு சோதனையில் தோல்வியுற்றதை வெளிப்படுத்திய அறிக்கை  காவோங்கரின் மரணத்திற்கு காரணமாக இருந்தது. காவோங்கர் தனது பயிற்சியாளர் அச்சுறுத்தல்  முயற்சிகளுக்கு உட்பட்டதாக  அவரது தாயார் குற்றம் சாட்டியதாகவும்  கூறப்படுகிறது.

கோவாவின் சத்கல் கிராமத்தைச் சேர்ந்த இவர், தனது மரணத்திற்கு மூன்று மாதங்களுக்கு முன்பு புருனேயில் நடந்த இளையோர்  ஆசிய தடகள வெற்றியாளர் போட்டியில்  4×400 தொடர் ஓட்டத்தில் வெள்ளிப் பதக்கம் வென்றார்.   முன்னதாக இவர்  அனைத்து கோவா மாநில அளவிலான சாதனைகளையும் முறியடித்தார்.

இவரது மரணத்திற்குப் பிறகு, ஊடகங்களின் கவனமும் அறிக்கையிடலும் இதை மையப்படுத்தியே இருந்தது, ஒரு செய்தியாளர் கூட்டத்தில் இவரது உடல் பற்றி விரிவாக விவாதிக்கப்பட்டது. ஒரு பாலின விளையாட்டு வீரராக அவரது மரணத்தைச் சுற்றியுள்ள பொது விவாதம் துத்தி சந்த் மற்றும் தென்னாப்பிரிக்காவைச் சேர்ந்த காசுடர் செமன்யாவுடன் ஒப்பிடுவதற்கும் வழிவகுத்தது.

## மேற்கோள்கள்

பகுப்பு:2001 இறப்புகள்
பகுப்பு:தற்கொலை செய்து கொண்டோர்
பகுப்பு:இந்தியர்கள்
இந்தியாவில் ஆழ்துளைக் கிணறு குழந்தை இறப்புகள்

**இந்தியாவில் ஆழ்துளைக் கிணறு  குழந்தை இறப்புகள்** (*Children Borewell Deaths in India*)  அனைத்து மாநிலங்களிலும் பரவியிருக்கும் கைவிடப்பட்ட ஆழ்துளை கிணறுகளில்  குழந்தைகள் விழுவதால்  ஏற்படும் மரணங்களைக் குறிக்கிறது. தற்போது நாட்டில் 27 மில்லியன் ஆழ்துளை கிணறுகள் உள்ளன. அவற்றில் பெரும்பாலானவை குறிப்பாக கிராமப்புறங்களில் உள்ளன. சட்டவிரோதமாகவும்  அவை தோண்டப்படுகின்றன.  சில ஆண்டுகளில் அவை  வறண்டும் போகின்றன.

## வரலாறு.
இந்தியாவில் ஆழ்துளை கிணறுகளில் மக்கள் விழுந்துவிடுவதால் ஆழ்துளை கிணற்று இறப்புகள் ஏற்படுகின்றன.  ஆழ்துளை கிணறு வறண்டு போன பிறகு,  வார்ப்பிரும்பு கொண்டு செய்யப்பட்ட அதன் மூடியை அகற்றி, பி. வி. சி குழாயை வெளியே இழுத்து, வெற்று துளைக்கு இடமளிப்பதால் ஆழ்துளைச் கிணறு இறப்புகள் ஏற்படுகின்றன.

## உச்ச நீதிமன்ற வழிகாட்டுதல்கள்
ஆழ்துளை கிணறுகளில் விழுவதால் இறக்கும் அபாய நிகழ்வுகள்  காரணமாக கைவிடப்பட்ட/பழுதுபார்க்கப்பட்ட/புதிதாக கட்டப்பட்ட ஆழ்துளை குழாய்கள்/குழாய் கிணறுகள் குறித்து மாநில அரசுக்கு வழிகாட்டுதல்களை வழிநடத்த உச்ச நீதிமன்றம் தூண்டியுள்ளது.

## புள்ளிவிவரங்கள்
2009 ஆம் ஆண்டு முதல் 2019  ஆம் ஆண்டு வரை தேசிய பேரிடர் மீட்புக் குழு பதிவுகளின்படி இந்தியாவில் ஆழ்துளை கிணறு  இறப்புகள் எண்ணிக்கை 40 ஆகும், நாட்டில் 27 மில்லியன் ஆழ்துளை ஏரிகள் உள்ளன.

## வழிகாட்டுதல்கள்
கைவிடப்பட்ட ஆழ்துளை கிணற்றை மணல் அல்லது களிமண்ணால் தரை மட்டம் வரை அடைத்து, தேசிய பேரிடர் மீட்புக் குழுவின் வழிகாட்டுதல்களின்படி சேறு, கூழாங்கற்கள் மற்றும் களிமண்ணுடன் மூடுவதன் மூலம் இந்தியாவில் ஆழ்துளை நீர் இறப்புகளைக் குறைக்கலாம்.

## மேற்கோள்கள்

பகுப்பு:விபத்து இறப்புகள்
பகுப்பு:இந்தியக் குழந்தைகள்
வேலூர் இப்ராகிம்

**வேலூர் சையத் இப்ராகிம்**, தமிழ்நாட்டின் வேலூர் மாவட்டத்தைச் சேர்ந்தவர். இவர் மே 2021ஆம் ஆண்டில் பாரதிய ஜனதா  கட்சியின் சிறுபான்மையோர் அணியின் தேசியச் செயலராகத் தேர்ந்தெடுக்கப்பட்டார்.
முன்னர் வேலூர் இப்ராகிம் தமிழ்நாடு தவ்ஹீத் ஜமாஅத்தின்  தலைவராக இருந்தவர். பின் அதிலிருந்து விலகி ஏகத்துவ ஜமாத் அமைப்பின் நிறுவனத் தலைவராகவும் உள்ளார். 
## மேற்கோள்கள்

## வெளி இணைப்புகள்
* திருப்பரங்குன்றம் செல்ல முயன்ற பாஜக நிர்வாகி வேலூர் இப்ராஹிம் கைது
பகுப்பு:வேலூர் மாவட்ட மக்கள் 
பகுப்பு:தமிழ்நாட்டைச் சேர்ந்த பாரதிய ஜனதா கட்சி அரசியல்வாதிகள்
துளசேந்திரபுரம்

**துளசேந்திரபுரம்** (*Thulasendrapuram*) என்பது இந்தியாவின் தமிழ்நாடு மாநிலம் திருவாரூர் மாவட்டத்தில் உள்ள ஒரு கிராமமாகும். இது மன்னார்குடியிலிருந்து சுமார் 7 கிமீ தொலைவிலும், மாநிலத் தலைநகரான சென்னை இருந்து 300 கிமீ தொலைவிலும் அமைந்துள்ளது. &nbsp;&nbsp;2020 ஆம் ஆண்டில், அதன் மக்கள் தொகை சுமார் 350 ஆக இருந்தது வந்தது.

அமெரிக்காவின் 49 ஆவது துணை சனாதிபதியாக இருந்த கமலா ஆரிசின் தாய்வழி தாத்தாவாக இருந்த இந்திய தொழில்முறை அரசு ஊழியரான பி. வி. கோபாலனின் ஊர் துளசேந்திரபுரம் ஆகும். 2014 ஆம் ஆண்டில், கலிபோர்னியாவின் அட்டர்னி ஜெனரலாக ஆரிசு பணியாற்றியபோது, சாஸ்தா தெய்வத்திற்கு  இக்கிராமத்தின் கோயிலுக்கு ₹ 5,000  நன்கொடை அளித்தார், மேலும் அவரது பெயர் கோயிலின் நன்கொடையளிக்கும் பட்டியலில் பொறிக்கப்பட்டடுள்ளது. 2020ஆம் ஆண்டில் அமெரிக்காவின் துணைத் தலைவராக தேர்ந்தெடுக்கப்பட்டபோது ஆரிசு  இக்கிராமத்தில் நன்கு புகழ் பெற்றார், மேலும் துளசேந்திரபுரம் மக்கள் அவரது வெற்றியை பட்டாசுகள் மற்றும் பிரார்த்தனைகளுடன் கொண்டாடினர்.

2024 அமெரிக்க ஜனாதிபதித் தேர்தலில் ஆரிசு தனது ஜனாதிபதி பிரச்சாரத்தைத் தொடங்கியபோது, கிராமத்தின் முக்கிய இந்து கோவிலுக்கு வெளியே அவரை சித்தரிக்கும் ஒரு பெரிய பதாகையை இங்குள்ளவர்கள்நிறுவினர். தேர்தலுக்கு முன்பு, உள்ளூர் மக்கள் அணிதிரண்டு அய்யனார் கோவிலில் வெற்றிபெற பிரார்த்தனை செய்தனர்.

கமலா ஆரிசு ஒருபோதும் துளசேந்திரபுரத்திற்குச் சென்றதில்லை, இங்கு தற்போது  இவரது குடும்பத்தினர் வசிக்கவில்லை இருப்பினும், இவர் குறிப்பாக கிராமத்தின் பெண்கள் மத்தியில் பிரபலமாக இருந்து வருகின்றார், இவ்வூர் மக்கள் பொதுவாக இவரை மரியாதையின் அடையாளமாக "சகோதரி" அல்லது "தாய்" என்று குறிப்பிடுகிறார்கள். துளசேந்திரபுரத்தின் அரசியல்வாதியான அருள்மொழி சுதாகர், ஆரிசை  "நிலத்தின் மகள்" என்று விவரித்தார்.

## மேற்கோள்கள்

பகுப்பு:திருவாரூர் மாவட்டத்திலுள்ள கிராமங்கள்
பகுப்பு:Coordinates on Wikidata
பகுப்பு:Pages using gadget WikiMiniAtlas
ரெட்டக்குடி

**ரெட்டக்குடி** (*Rettakudi*) என்பது இந்திய நாட்டின் தமிழ்நாடு மாநிலம் திருவாரூர் மாவட்டத்தில் உள்ள நன்னிலம் வட்டத்தில் அமைந்துள்ள ஒரு கிராமமாகும். இது காவிரி டெல்டா பூந்தோட்டத்திலிருந்து சுமார் 8 கிலோமீட்டர் (5 மைல்) தொலைவில் அமைந்துள்ளது. 2011 ஆம் ஆண்டு மேற்கொள்ளப்பட்ட இந்திய மக்கள் தொகைக் கணக்கெடுப்பின்படி ரெட்டக்குடி கிராமத்தில்  மொத்தம் 310 குடும்பங்கள் வசித்தன. இக்குடும்பங்களில் 1187 பேர் இருந்தனர். இதில் 600 ஆண்கள் மற்றும் 587 பெண்கள் இருந்தனர்.

## இடம் மற்றும் போக்குவரத்து
ரெட்டக்குடி மயிலாடுதுறை மற்றும் திருவாரூர் ஆகிய இரு மாவட்டத்திற்கும் இடையே சுமார் 25 கிலோமீட்டர் (16 மைல்) தொலைவிலும், திருநள்ளாறுலிருந்து சுமார் 10 கிலோமீட்டர் (6.2 மைல்) தொலைவில் அமைந்துள்ளது. அருகிலுள்ள ரயில் நிலையம் பூந்தோட்டத்தில் சுமார் 8 கிலோமீட்டர் (5 மைல்) தொலைவில் உள்ளது, அதே நேரத்தில் அருகிலுள்ள கிராமமான அம்பலைருந்து  2 கிலோமீட்டர் (1.2 மைல்) தூரத்தில் பேருந்து போக்குவரத்து கிடைக்கிறது.

## காலநிலை
ரெட்டக்குடியில் நவம்பர் முதல் பிப்ரவரி வரையிலான காலம் வெப்பமான பகல் , குளிர்ந்த இரவுகளாக குறிக்கப்படுகிறது. கோடைக்காலம் மார்ச் மாதத்தில் தொடங்கி, மே மற்றும் ஜூன் மாத இறுதியில் வெப்பநிலை உச்சத்தை அடைகிறது. கோடை மழை குறைவாகவே பெய்யும், முதல் பருவமழை, தென்மேற்கு பருவமழை ஜூன் மாதத்தில் தொடங்கி செப்டம்பர் வரை தொடர்கிறது. வடகிழக்கு பருவமழை அக்டோபரில் தொடங்கி ஜனவரி வரை தொடர்கிறது. தென்மேற்கு பருவமழைக் காலத்தில் வடகிழக்கு பருவமழையை விட மழைப்பொழிவு மிகவும் குறைவாகவே இருக்கும். அதிக மழைப்பொழிவு மற்றும் மேற்கத்திய மலைத்தொடர்கள் காவிரி ஆற்றுக்கு நீர் வழங்குவதால் வடகிழக்கு பருவமழை இந்த மாவட்டத்திற்கு பெருமளவில் நன்மை பயக்கும்.

## பொருளாதாரம்
ரெட்டக்குடியில் உள்ள மக்களின் முக்கிய தொழில் விவசாயமாகும்.

## மதம்
பெரும்பாலான கிராமவாசிகளால் வணங்கப்படும் தெய்வமான சாஸ்தா அர்ப்பணிக்கப்பட்ட ஒரு கோயில் ரெட்டக்குடியில் உள்ளது. கணேஷ், சிவன், விஷ்ணு மற்றும் ரெட்டக்குடியின் கிராம தெய்வமான பிதாரி அம்மான் ஆகிய கோயில்களும் இங்குள்ளன.இந்தக் கிராமத்தில் ஒரு அற்புதமான ஸ்ரீ வீரனார் கோயில் அமைந்துள்ளது. இந்தக் கோயில் குறிப்பிட்ட மக்களுக்கு குலதெய்வமாக விளங்குகிறது.

மே மாதத்தில் இரண்டு நாட்களுக்கு வருடாந்திர கோவில் திருவிழாக்கள் நடத்தப்படுகின்றன. இந்த திருவிழாவின் போது ரெட்டக்குடியிலிருந்து நகரங்களுக்கு  தங்கள் குடும்பத்துடன் சென்று கொண்டாடி மகிழ்கின்றனர்.

## மேற்கோள்கள்

* http://villagesinindia.in/tamil_nadu/thiruvarur/nannilam/rettakudi.html
* http://indiabyroad.in/rettakudi-nannilam

பகுப்பு:திருவாரூர் மாவட்டத்திலுள்ள கிராமங்கள்
பழைய ஜாவானிய மொழி

**பழைய ஜாவானிய மொழி** அல்லது **காவி மொழி** (ஆங்கிலம்: *Old Javanese;* இந்தோனேசியம்: *Bahasa Jawa Kuno*; ஜாவானியம்: ꦨꦴꦰꦴꦗꦮ) என்பது ஜாவானிய மொழிகளில் மிகப் பழமையான மொழியாகும்.

இந்த மொழி தற்போதைய இந்தோனேசியாவின் மத்திய ஜாவா, கிழககு ஜாவா ஆகிய பகுதிகளில்  13–14 ஆம் நூற்றாண்டுகளில் பேசப்பட்டது.

ஓர் இலக்கிய மொழியாக, பழைய ஜாவானிய மொழி ஜாவா, மதுரா, பாலி மற்றும் லொம்போக் தீவுகளிலும் பயன்படுத்தப்பட்டது. இது சமசுகிருத மொழியில் இருந்து கணிசமான அளவிற்குச் சொற்களைப் பெற்று; தனி ஒரு சொற்களஞ்சியத்தைக் கொண்டிருந்தது.

## வரலாறு

பழைய ஜாவானிய மொழியில் எழுதப்பட்டதற்கான சான்றுகள் கி.பி 450 ஆம் ஆண்டின் சமசுகிருத தருமநகரா கல்வெட்டில் *(Tarumanegara inscription)* உள்ளன. ஜாவானிய மொழியில் முழுமையாக எழுதப்பட்ட மிகப் பழமையான கல்வெட்டு கி.பி 25 மார்ச் 804 என தேதியிட்ட சுகபூமி கல்வெட்டு ஆகும். 

கிழக்கு ஜாவாவின் கேடிரி குறுமாநிலத்தில் *([[:en:Kediri Regency|Kediri Regency]])* உள்ள பாரே மாவட்டத்தில் *(Pare District)* காணப்படும் **சுகபூமி கல்வெட்டு** *(Sukabumi inscription).* 

## சுகபூமி கல்வெட்டு

இந்தச் சுகபூமி கல்வெட்டு சுமார் 120 ஆண்டுகளுக்கு முந்தைய தேதியிட்ட கல்வெட்டின் நகலாகும். இந்த நகல் மட்டுமே தற்போது பாதுகாக்கப்பட்டு உள்ளது. இந்தக் கல்வெட்டின் உள்ளடக்கம் சிறீ அரிஞ்சிங் *(Srinjing)* நதிக்கு அருகில் ஒரு பாசன கால்வாய்க்கு அணை கட்டுவது தொடர்பானது. 

சுகபூமி கல்வெட்டு பல்லவ எழுத்துக்களைப் பயன்படுத்தி எழுதப்பட்ட கடைசி வகை கல்வெட்டாகும். இதன் பின்னர் தொடர்ச்சியாக வெளிவந்த அனைத்துக் கல்வெட்டுகளும் காவி எழுத்து முறையில் எழுதப்பட்டன.

## வளர்ச்சி

பழைய ஜாவானிய மொழி நிலையானதாகச் செயல்படவில்லை. மேலும் அதன் பயன்பாட்டுக் காலம் என்பது  சுகபூமி கல்வெட்டில் இருந்து; 1292-இல் மஜபாகித் பேரரசு நிறுவப்படும் வரையில் சுமார் 500 ஆண்டுகளை மட்டுமே கொண்டது. 

மஜபாகித் காலத்தில் பேசப்பட்டு எழுதப்பட்ட ஜாவானிய மொழி ஏற்கனவே சில மாற்றங்களுக்கு உள்ளாகியுள்ளது. அந்த வகையில் தற்போதைய நவீன ஜாவானிய மொழிக்கு, மஜபாகித் காலத்து ஜாவானிய மொழி நெருக்கமாக உள்ளது.

## மேலும் காண்க

* காராங்தெங்கா கல்வெட்டு (கிபி 824)
* மந்தியாசி கல்வெட்டு (கிபி 907)
* ஜாவா தீவின் பண்பாடு
* மலகாசி (மலாய பொலினீசியன்)
* மலாய் (மலாய பொலினீசியன்)
*பழைய மலாய் மொழி
* யாராய் மொழி (மலாய பொலினீசியன்)
* ஜாவானிய மொழி (மலாய பொலினீசியன்)
* இந்தோனேசிய மொழி (மலாய பொலினீசியன்)

## மேற்கோள்

## நூல்கள்
* 
* 
* Wilhelm von Humboldt (1836). *Über die Kawi-Sprache* [On the Kawi Language] (in German): Vol 1, Vol 2, Vol 3
* 
* 
*   
*1992–1993, Bahasa parwa : tatabahasa Jawa Kuna: Yogyakarta: Gadjah Mada University Press. Bekerja sama dengan I.J. Poedjawijatna. Cetakan ulang dari edisi tahun 1954

## வெளி இணைப்புகள்
*About lontar (palmleaf manuscripts).
*Zoetmulder's Dictionary of Old Javanese (SEAlang Library)
*Old Javanese inscriptions (SEAlang Library)
*An Introduction to Old Javanese at Tokyo University of Foreign Studies (A pdf primer in English, though the web page is in Japanese)

பகுப்பு:மலேசிய மொழிகள்
பகுப்பு:இந்தோனேசிய மொழிகள்‎
பகுப்பு:ஆசிய மொழிகள்
வெள்ளாளன்குளம்

**வெள்ளாளன்குளம்** என்பது இந்தியா தமிழ்நாடு மாநிலத்தின் தென்காசி மாவட்டத்திலுள்ள மேலநீலிதநல்லூர் ஊராட்சி ஒன்றிய வெள்ளாளன்குளம் ஊராட்சி ஒரு புறநகர்ப் பகுதியாகும்.
## அமைவிடம்
கடல் மட்டத்திலிருந்து சுமார் 174.07 மீ. உயரத்தில், () என்ற புவியியல் ஆள்கூறுகள் கொண்டு வெள்ளாளன்குளம் அமையப் பெற்றுள்ளது.

## கல்வி
### கல்லூரி
விவேகானந்தா கலை மற்றும் அறிவியல் கல்லூரி என்ற தனியார் கல்லூரி ஒன்று இப்பகுதியில் அமைந்துள்ளது.
## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், வெள்ளாளன்குளம் ஊரின் மொத்த மக்கள்தொகை 3,561 பேர் ஆகும். இதில் 1,789 பேர் ஆண்கள் மற்றும் 1,772 பேர் பெண்கள் ஆவர்.
## அரசியல்
வெள்ளாளன்குளம் பகுதியானது, சங்கரன்கோவில் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, தென்காசி மக்களவைத் தொகுதி சார்ந்தது.
## மேற்கோள்கள்

பகுப்பு:தென்காசி மாவட்டத்திலுள்ள ஊர்களும் நகரங்களும்
இரும்பேடு

**இரும்பேடு** என்பது இந்தியா தமிழ்நாடு மாநிலத்தின் திருவண்ணாமலை மாவட்டத்திலுள்ள ஆரணி ஊராட்சி ஒன்றிய இரும்பேடு ஊராட்சி ஒரு புறநகர்ப் பகுதியாகும்.
## அமைவிடம்
கடல் மட்டத்திலிருந்து சுமார் 155.56 மீ. உயரத்தில், () என்ற புவியியல் ஆள்கூறுகள் கொண்டு இரும்பேடு அமையப் பெற்றுள்ளது.

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், இரும்பேடு ஊரின் மொத்த மக்கள்தொகை 7,378 பேர் ஆகும். இதில் 3,674 பேர் ஆண்கள் மற்றும் 3,704 பேர் பெண்கள் ஆவர்.
## சமயம்
### இந்துக் கோயில்
மாரியம்மன் கோயில் என்ற அம்மன் கோயில் ஒன்று இரும்பேடு பகுதியில் அமைந்துள்ளது. இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது.
## அரசியல்
இரும்பேடு பகுதியானது, ஆரணி (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, ஆரணி மக்களவைத் தொகுதி சார்ந்தது.
## மேற்கோள்கள்

பகுப்பு:திருவண்ணாமலை மாவட்டத்திலுள்ள ஊர்களும் நகரங்களும்
அசுகாரிடிடே

**அசுகாரிடிடே** (*Ascarididae*) என்பது பெருங்குடல் உருளைப்புழுக்களின் குடும்பமாகும். இக்குடும்பத்தின் உறுப்பினர்கள் குடல் ஒட்டுண்ணிகளாகும். இவை முதுகெலும்புகளின் அனைத்து வகைகளையும் பாதிக்கிறது. இது பல பேரினங்களை உள்ளடக்கியது. இவற்றில் மிகவும் நன்கு அறியப்பட்டவை:

**ஆம்ப்ளிகேகம்*
**அங்கஸ்டிகேகம்*
**[[அசுகாரிசு]]*
*†*அசுகாரைட்டு* (படிமம்)
**பேலிசாசுகாரிசு*
**கிராசோபோரசு*
**துஜார்டினாசுகாரிசு*
**கெக்சாமெட்ரா*
**இலாகோசிலாசுகாரிசு*
**ஓபிடாசுகாரிசு*
**பராசுகாரிசு*
**பாலிதெல்பிசு*
**செயூராடாசுகாரிசு* 
**டாக்சாசுகாரிசு*
**டாக்சோகாரா*
**திராவசுசசோகாரிசு*

*அசுகாரிசு லம்ப்ரிகாய்ட்சு* என்பது மனிதர்களின் முக்கிய உருளைப்புழு ஒட்டுண்ணியாகும். இது அசுகாரியாசிசு நோயினை ஏற்படுத்துகிறது.

## மேற்கோள்கள்

## வெளி இணைப்புகள்

* ZipcodeZoo
* விலங்கு பன்முகத்தன்மை வலை
* வனவிலங்கு தகவல்
* யூனிப்ரோட் வகைபிரித்தல்
* BioLib
* தமு
* வகைபிரித்தல்
* NEHU இல் வகைபிரித்தல்

பகுப்பு:ஒட்டுண்ணிகள்
பகுப்பு:உருளைப்புழுக்கள்
ஆத்திரேலியத் துடுப்பாட்ட அணியின் இலங்கைச் சுற்றுப்பயணம், 2025

ஆத்திரேலியத் துடுப்பாட்ட அணி 2025 சனவரி முதல் பெப்ரவரி வரை இலங்கையில் சுற்றுப் பயணம் மேற்கொண்டு இலங்கைத் துடுப்பாட்ட அணியுடன் இரண்டு தேர்வுப் போட்டிகளிலும், இரண்டு பன்னாட்டு ஒருநாள் போட்டிகளிலும் விளையாடியது. வோர்ன்-முரளிதரன் விருதுக்காக விளையாடப்பட்ட தேர்வுப் போட்டிகள் 2023–2025 ஐசிசி உலகத் தேர்வுத் துடுப்பாட்ட வாகையின் ஒரு பகுதியாகும். பன்னாட்டு ஒருநாள் போட்டிகள் 2025 பிப்ரவரியில் நடைபெறும் 2025 ஐசிசி வாகையாளர் வெற்றிக்கிண்ணத்திற்கான ஆத்திரேலியாவின் பயிற்சியின் ஒரு பகுதியாகும். 2024 நவம்பரில், இலங்கை துடுப்பாட்ட வாரியம் (SLC) சுற்றுப்பயணத்திற்கான அட்டவணையை உறுதிப்படுத்தியது. கடைசியாக ஆத்திரேலியா 2022 இல் இலங்கைக்குச் சுற்றுப்பயணம் மேற்கொண்டிருந்தது.

தேர்வுப் போட்டிகள் காலியில் உள்ள காலி பன்னாட்டு விளையாட்டரங்கில் நடத்தப்பட்டதில், ஆத்திரேலியா 2-0 ஆகத் தொடரை வென்றது. பன்னாட்டு ஒருநாள் போட்டிகள் கொழும்பு, ஆர். பிரேமதாச விளையாட்டரங்கில் நடத்தப்பட்டதில், இலங்கை அணி 2-0 ஆகத் தொடரை வென்றது.

## அணிகள்

## தேர்வுத் தொடர்
### 1-ஆவது தேர்வு

### 2-ஆவது தேர்வு

## பன்னாட்டு ஒருநாள் தொடர்

### 1-ஆவது ஒருநாள்

### 2-ஆவது ஒருநாள்

## மேற்கோள்கள்

## வெளி இணைப்புகள்
* Series home at ESPNcricinfo

பகுப்பு:இலங்கையில் துடுப்பாட்டம்
பகுப்பு:பன்னாட்டுத் துடுப்பாட்ட சுற்றுப் பயணங்கள்
பகுப்பு:ஆத்திரேலியாவில் துடுப்பாட்டம்
பகுப்பு:2025இல் துடுப்பாட்டம்
லியான் வென்ஃபெங்

**லியான் வென்ஃபெங்** (*Liang Wenfeng*), சீனாவின் குவாங்டொங் மாகாணத்தில் உள்ள சான்ஜியாங் நகரத்தில் 1985ஆம் ஆண்டில் பிறந்தவர். செஜியாங் பல்கலைக்கழகத்தில்  முதுநிலை தகவல் தொழில்நுட்ப பொறியியல் படித்த பட்டதாரி.  குறைந்த விலை PTZ புகைப்பட கருவியை அடிப்படையாகக் கொண்ட இலக்கு கண்காணிப்பு வழிமுறை குறித்த ஆராய்ச்சி செய்தவர்.

தொழில் முனைவோர் ஆக மாறிய இவர் தொடக்கநிலை வணிகத்தை துவக்கி *ஹை-பிளையர்* நிறுவனத்தின் இணை நிறுவனராக செயல்பட்டார். பின் 2023ஆம் ஆண்டில் செயற்கை நுண்ணறிவு தொழில்நுட்பமான   டீப்சீக் நிறுவனத்தின் நிறுவனர் மற்றும் தலைமை நிர்வாகியாக செயல்படுத்தி செயற்கை நுண்ணறி தொழில்நுட்பத்தை மேம்படுத்தி, சனவரி 2025ஆம் ஆண்டில் டீப்சீக் எனும் கைபேசி செயலியை கண்டுபிடித்து, அதனை பொதுமக்கள் பயன்படுத்த சனவரி 2025ஆம் ஆண்டில் பொதுமக்களுக்கு விலையின்றி  கொடுத்தார்.

இதனால் பிற நிறுவனங்களின் செயற்கை நுண்ணறிவு செயலிகளை பின்னுக்குத் தள்ளி தற்போது லியான் வென்ஃபெங்கின் டீப்சீக் செயலியானது கணினி மற்றும் திறன்பேசி உலகில் முன்னிலை வகிக்கிறது.

லியான் வென்ஃபெங் குறைந்த முதலீட்டில்  டீப்சீக் செயற்கை நுண்ணறிவு செயலியை கண்டுபிடித்த காரணத்தால், செயற்கை நுண்ணறிவு செயலிகள் வழங்கும் என்விடியா, *[[ஓபின்ஏஐ]],  [[சட் யிபிடி]] [[மைக்ரோசாப்ட்]] மற்றும் *மெட்டா'' போன்ற  அமெரிக்க நிறுவனங்களின் பங்குகள் பங்குச் சந்தைகளில் கடும் வீழ்ச்சி கண்டது. 27 சனவரி 2025 அன்று  என்விடியா நிறுவனத்தின் 6,00 பில்லியன் டாலர் மதிப்பில் பங்குகள் வீழ்ச்சியுற்றது.
## மேற்கோள்கள்

பகுப்பு:வாழும் மக்கள்
பகுப்பு:1985 பிறப்புகள்
பகுப்பு:செயற்கை நுண்ணறிவு
பகுப்பு:சீனத் தொழிலதிபர்கள்
பகுப்பு:சீனக் கணினி நிரலர்கள்
மக்னீசியம் சயனைடு

**மக்னீசியம் சயனைடு** (*Magnesium cyanide*) என்பது Mg(CN)2 என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். இது ஒரு நச்சுத்தன்மை வாய்ந்த வெள்ளை நிற திடப்பொருளாகும். கால்சியம் ஐசோசயனைடு போலல்லாமல், சயனைடு ஈந்தணைவிகள் 0.3‑கிலோகலோரி/மோல் தடையுடன் கார்பனில் ஒருங்கிணைய விரும்புகின்றன. இந்த உப்பை 500 °செல்சியசு வெப்பநிலைக்கு சூடாக்கும் போது, ​​மக்னீசியம் நைத்திரைடாகச்  சிதைகிறது.

## தயாரிப்பு
மக்னீசியம் சயனைடை தயாரிப்பதற்கான முதல் முயற்சி 1924 ஆம் ஆண்டில் முயற்சிக்கப்பட்டது. நீரிலுள்ள ஐதரசன் சயனைடின் கரைசலை மக்னீசியம் உலோகத்துடன் வினைபுரியச் செய்வதன் மூலம் இம்முயற்சி மேற்கொள்ளப்பட்டது. 

:HCN + Mg → Mg(CN)2 + H2

இருப்பினும், மக்னீசியம் சயனைடு எதுவும் காணப்படவில்லை, மக்னீசியம் ஐதராக்சைடு மட்டுமே உருவாக்கப்பட்டது. இந்த சிக்கலைத் தவிர்க்க, தண்ணீரை வினை ஊடகமாகப் பயன்படுத்துவதற்குப் பதிலாக, தூய அம்மோனியாவை -30 °செல்சியசு வெப்பநிலையில் பயன்படுத்தலாம். வினையில் மக்னீசியம் சயனைடு அம்மோனேட்டு உருவாகும். 180 °செல்சியசு வெப்பநிலைக்கு இது சூடுபடுத்தப்பட்டால் மக்னீசியம் சயனைடு உருவாகும். மின்சார கார்பன் குழாயில் மக்னீசியம் பெரிசயனைடை சிதைப்பது போன்ற பிற தயாரிப்பு முறைகளும் சாத்தியமாகும்.  இவ்வினையில் இரும்பு கார்பைடு துணைப் பொருளாக உருவாகிறது.

## அணைவுச் சேர்மங்கள்
மக்னீசியம் சயனைடு வெள்ளி நைட்ரேட்டுடன் வினைபுரிந்து MgAg2(CN)4 என்ற மூலக்கூற்று வாய்ப்பாட்டைக் கொண்ட மக்னீசியம் வெள்ளி சயனைடை உருவாக்குகிறது. இந்தச் சேர்மம் சூடாக்கப்படும்போது, ​​தண்ணீரின் முன்னிலையில் ஐதரசன் சயனைடு வாயு மற்றும் மக்னீசியம் ஐதராக்சைடை உருவாக்குகிறது. அதாவது மக்னீசியம் சயனைடு உற்பத்திக்கான பாதையாக இதைப் பயன்படுத்த முடியாது. வெள்ளி நைட்ரேட்டு சேர்மம் மக்னீசியம் சயனைடுடன் வினைபுரியும் போது,  MgAg(CN)3 என்ற வாய்ப்பாடு கொண்ட மற்றொரு மக்னீசியம் வெள்ளி சயனைடை உருவாக்குகிறது.

## மேற்கோள்கள்

பகுப்பு:மக்னீசியம் சேர்மங்கள்
பகுப்பு:சயனைடுகள்
அம்மோனியம் இருசயனோ ஆரேட்டு

**அம்மோனியம் இருசயனோ ஆரேட்டு** (*Ammonium dicyanoaurate*) என்பது C2H4AuN3 என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். இரண்டு சயனைடு ஈந்தணைவிகளைத்  தாங்கிய தங்கம் அணுவால் ஆன ஓர் எதிர்மின் அயனியும் அம்மோனியம் நேர்மின் அயனியும் சேர்ந்து உருவாகும்  உப்பு ஆகும்.

## தயாரிப்பு
அம்மோனியம் சயனைடு கரைசலில் தங்கம்(I) சயனைடைக் கரைப்பதன் மூலம் அம்மோனியம் டைசயனோ ஆரேட்டைத் தயாரிக்கலாம்.

::AuCN + NH4CN -> NH4[Au(CN)2] 

## இயற்பியல் பண்புகள்
அம்மோனியம் இருசயனோ ஆரேட்டு சேர்மம் நிறமற்ற படிகங்களாக உருவாகிறது. இவை நீர் மற்றும் எத்தனாலில் கரையக்கூடியவையாகும்.

## மேற்கோள்கள்

பகுப்பு:சயனைடுகள்
பகுப்பு:அமோனியம் சேர்மங்கள்
பகுப்பு:ஆரேட்டுகள்
அசுகாரிசு

***அசுகாரிசு*** என்பது "சிறுகுடல் உருளைப்புழுக்கள்" எனப்படும் ஒட்டுண்ணி புழுக்களின் நூற்புழு பேரின வகையாகும். இதில் ஒரு சிற்றினம், *அசுகாரிசு லம்ப்ரிகாய்ட்சு*, மனிதர்களைப் பாதிக்கிறது. இது அஸ்காரியோசிசு எனும் நோயை ஏற்படுத்துகிறது. மற்றொரு சிற்றினம், *அசுகாரிசு சூம்*, பொதுவாகப் பன்றிகளைப் பாதிக்கிறது. மற்ற உருளைப்புழுவினங்கள், *பாராசுகாரிசு ஈகோரம்* (குதிரை உருளைப்புழு), *டாக்சோகாரா,*  *டாக்சாசுகாரிசு* போன்ற நாய்களையும் பூனைகளையும் பாதிக்கின்றன.

இவற்றின் முட்டைகள் மலம், மண்ணில் இடப்படுகின்றன. முட்டைகளைக் கொண்ட தாவரங்களை உட்கொள்ளும் எந்த உயிரினத்தையும் இவை பாதிக்கின்றன. *அ. லம்ப்ரிகாய்டு* என்பது குடலில் காணப்படும் உருளைப்புழுவாகும். இது உலகளவில் மனிதர்களுக்கு மிகவும் பொதுவான ஒட்டுண்ணிப்புழு தொற்றினை ஏற்படுத்துகிறது. இந்நோய்த்தொற்று ஊட்டச்சத்து நிலையைப் பாதிப்பதன் காரணமாக நோய்த் தன்மையை ஏற்படுத்தும். இந்நோய் அறிவாற்றல் செயல்முறைகளைப் பாதிக்கிறது. குருணை போன்ற திசு எதிர்வினைகளை ஏற்படுத்தி இளம் நிலைகளுக்கு உயிரணுக்களைத் தூண்டுகிறது. இதனால் குடலடைப்பு ஏற்படுகிறது. இந்நிலை மிகவும் ஆபத்தானது.

## உருவவியல்
இடது|thumb| ''அசுகாரிசு'' குறுக்குவெட்டுத் தோற்றம்
இடது|thumb| ''அசுகாரிசு'' புழுவின் உணவுக்குழாய்

* முதிர்வடைந்த புழு: உருளை வடிவம், நுரை வெள்ளை அல்லது இளஞ்சிவப்பு நிறம்
* ஆண்: சராசரி  ; பெண்ணை விட மெல்லியது
* பெண்: சராசரி 

உடல் நீளமானது, உருளையாக  இருமுனையுங்கூம்பிய வடிவத்திலானது. உடல் சுவர் மேலுறை, மேல்தோல், தசைகளால் ஆனது. பொய் உடற்குழிகாணப்படும். சுவாசம் என்பது எளிமையான பரவல் மூலம் நடைபெறுகிறது. நரம்பு மண்டலம் ஒரு நரம்பு வளையத்துடன் பல நீளமான நரம்பு வடங்களைக் கொண்டுள்ளது. பாலினப்பெருக்க முறையில் இனப்பெருக்கம் நடைபெறுகிறது. மேலும் ஆண்கள் புழுக்கள் பெண் புழுக்களை விடச் சிறியதாக இருக்கும்.

## பாதுகாப்பு
*அசுகாரிசு* ஒட்டுண்ணி தான் வாழும் சூழலின் புறக்காரணிகளிலிருந்து தன்னைப் பாதுகாக்கப் பல்வேறு வழிமுறைகளை மேற்கொள்கிறது. இதன் ஒரு பகுதியாக, *அசுகாரிசு* செரிமான,  நோயெதிர்ப்பு தொடர்பான விருந்தோம்பிகளின் புரத நொதிகளின் செயல்களைக் குறிவைத்து தொடர்ச்சியான தடுப்பான்களை சுரக்கின்றன. இதில் பெப்சின், டிரிப்சின், கைமோட்ரிப்சின் / எலாசுடேசு, கேதாப்சின், மெட்டாலோகார்பாக்சி பெப்டிடேசு ஆகியவை அடங்கும். *அசுகாரிசு கார்பாக்சிபெப்டிடேசு தடுப்பான்* எனப்படும் நொதியை வெளியிடுவதன் மூலம் *அசுகாரிசு* சிற்றினங்கள் அசுகாரிசு கார்பாக்சிபெப்டிடேசு தடுப்பான்களைத் தடுக்கின்றன. இந்த நொதி *அசுகாரிசு கார்பாக்சிபெப்டிடேசு தடுப்பானின்* செயல் தளத்துடன் பிணைக்கிறது. விருந்தோம்பியின் மெட்டாலோகார்பாக்சி பெப்டிடேசு புரதங்களின் பிளவுகளைத் தடுக்கிறது. இதேபோல், அசுகாரிசு ட்ரிப்சின் தடுப்பி (pdb 1ATA) என்ற புரதத்தை வெளியிடுவதன் மூலம் இவை டிரிப்சினைத் தடுக்கின்றன.

## வரலாறு
*அசுகாரிசு* பல ஆயிரம் ஆண்டுகளாக மனிதர்களில் தொற்றினை ஏற்படுத்தி வருகிறது. *அசுகாரிசு* முட்டைகள் தொல்லுலக மனிதக் கழிவு, பாதுகாக்கப்பட்ட மனிதக் குடலிலும் இவை காணப்பட்டன.

*அ. லம்ப்ரிகாய்டுசு* முதலில் *லும்ப்ரிகசு டெரெசு* என்று அழைக்கப்பட்டு 1683-இல் எட்வர்ட் டைசனால் விரிவாக விவரிக்கப்பட்டது. *அசுகாரிசு* பேரினமானது முதலில் 1758ஆம் ஆண்டில் கரோலசு லின்னேயசால் *அசுகாரிசு லும்ப்ரிகாய்டுசு* சிற்றினம் மூலமாக விவரிக்கப்பட்டது. உருவவியல் ரீதியாக ஒத்த *அசுகாரிசு சூம்* 1782 இல் ஜோகான் ஆகசுடு எப்ரைம் கோசு என்பவரால் பன்றிகளிலிருந்து விவரிக்கப்பட்டது 

## மேலும் பார்க்கவும்

* ஒட்டுண்ணிகளின் பட்டியல் (மனிதன்)

## மேற்கோள்கள்

பகுப்பு:ஒட்டுண்ணிகள்
பகுப்பு:உருளைப்புழுக்கள்
குழூர்

**குழூர்** (*Kuzhur*) என்பது இந்தியாவின் கேரள மாநிலம்  திருச்சூர் மாவட்டத்தின் தெற்கு முனையில் உள்ள ஒரு சிறிய கிராமமாகும்.  பழைய யூத குடியேற்றமான மாளா இவ்வூருக்கு அருகிலுள்ள நகரமாகும்.

சாலக்குடி, கொடுங்கல்லூர், அங்கமாலி மற்றும் இரிஞ்சால்குடா ஆகியவை அருகிலுள்ள பிற நகரங்களாகும்.

## வரலாறு
உழவு செய்யப்பட்ட நெல் வயல்களுக்கு மத்தியில் குழூர் கிராமம் அமைந்துள்ளது. குழூரின் தெற்கு முனையில் சாலக்குடி ஆறு பாய்கிறது.

குழூர் கிராமம்  திருமுக்குளம் மற்றும் காக்குளிசேரி கிராமங்களை உள்ளடக்கியதாகும்.  இந்தக் கிராமம் இந்து பக்தர்களுக்கான குறிப்பிடத்தக்க யாத்திரை மையமான குழூர் சிறீ  சுப்பிரமணிய சுவாமி கோயில் உள்ளிட்ட கோயில்களுக்கு பெயர் பெற்றது. கொச்சின் தேவசுவம் வாரியத்தால் நிர்வகிக்கப்படும் இந்த கோயில்  கட்டிடக்கலை பிரகாசத்திற்கும், ஆறு அடி உயரமுள்ள சிறீ சுப்பிரமணிய சிலைக்காகவும் நன்கு அறியப்படுகிறது.

குழூருக்கு அருகிலுள்ள மற்றொரு குறிப்பிடத்தக்க கோயில் சுமார் 2 கி. மீ. தொலைவில் அமைந்துள்ள ஈரானிக்குளம் சிவன் கோயில் ஆகும். இந்த வரலாற்று தளம் இடைக்கால மலையாள கவிஞர் தோலனுடன் தொடர்புடையது.  இவர் ஈரானிக்குளத்தில் வாழ்ந்ததாக அல்லது வருகை  செய்ததாக நம்பப்படுகிறது.

## கல்வி
* அரசு உயர்நிலைப் பள்ளி , குழூர்
* அரசு உயர்நிலைப் பள்ளி, ஈரானிக்குளம்
* புனித ஆண்டனி மகளிர் உயர்நிலைப் பள்ளி , தெற்கு தானிசேரி
* புனித சேவியர் எல். பி. எசு, தெற்கு தானிசேரி
* அரசு. யு. பி. எசு, குண்டூர்
* புனித ஜோசப் ஆஃப் டார்பெசு பள்ளி, குண்டூர்
* எசு. கே. வி. எல். பி. எசு, இராவதூர்

## பண்பாடு
எட்டு நாள் பூரம் உத்சவம்  ஆண்டுதோறும் கிராமத்தில் நடத்தப்படுகிறது. பண்டிகை நாட்களில் "செண்டைமேளம்" என்று அழைக்கப்படும் சடங்கு மேள  நிகழ்ச்சிகளும் பஞ்சவாத்தியமும் நிகழ்த்தப்படுகின்றன. 15 யானைகளின் ஊர்வலமும் நடைபெறுகிறது.

இந்த கோயில் விருச்சிகத்தில் 8 நாட்கள் உத்சவம் கொண்டாடுகிறது. குழூர் ஏகாதசி என்பது உத்சவத்தின்  மிக முக்கியமான நாளாகும். இந்த நாட்களில் குழூரில் பல நிகழ்ச்சிகள் நடத்தப்படுகின்றன. பிற குறிப்பிடத்தக்க திருவிழாக்களில் துலாம் இராசியில்  துலா சசுட்டி  மற்றும் மகரம் தைப்பூயம் ஆகியவை அடங்கும்.

முக்கிய சந்திப்புக்கு தெற்கே  ஒரு கிறித்துவ தேவாலயமான குழூர் மேரி மாசற்ற தேவாலயம் அமைந்துள்ளது. உள்ளூர் விசுவாசிகளுக்காக ஆண்டுதோறும் திருச்சபை இங்கு பெருவிழாக்களை நடத்துகிறது.

## விளையாட்டு
குழூரில் ஒரு பஞ்சாயத்து விளையாட்டரங்கம் உள்ளது.

## படக் காட்சிக்கூடம்

படிமம்:Kuzhur_Panchayath.jpg|குழூர் பஞ்சாயத்து அலுவலகம்
படிமம்:Pooram_-_Kuzhur_Sree_Subramanya_Swami_Temple.jpg|குழூர் சிறீ சுப்ரமணிய சுவாமி கோவிலில் பூரம்
படிமம்:Kuzhur_temple.jpg|சிறீ சுப்ரமணிய சுவாமி கோவில், குழூர்
படிமம்:കുഴൂർ_നാരായണൻ‌കുളങ്ങര_ക്ഷേത്രം.jpg|நாராயணன் கூழாங்கரை கோயில்
படிமம்:Kuda_Mattam_during_pooram_at_Kuzhur_Sree_Subramanya_Swami_Temple.jpg|கூழூர் சிறீ சுப்ரமணிய சுவாமி கோவிலில் பூரத்தின் போது குடமட்டம்
படிமம்:Kudamattam_during_Pooram_-_Kuzhur_Sree_Subramanya_Swami_Temple.jpg|பூரத்தின் போது குடமாட்டம் - குழூர் சிறீ சுப்ரமணிய சுவாமி கோவில்


## மேற்கோள்கள்

பகுப்பு:Coordinates on Wikidata
பகுப்பு:Pages using gadget WikiMiniAtlas
பகுப்பு:திருச்சூர் மாவட்டத்திலுள்ள கிராமங்கள்
ஆறாட்டுப்புழா

thumb|ஆரட்டுப்புழா பூரம்

**ஆறாட்டுப்புழா**  (*Arattupuzha*) என்பது தென்னிந்தியாவின் கேரளா மாநிலம் திருச்சூர் மாவட்டத்தில் உள்ள ஒரு கலாச்சார கிராமமாகும்.  திருச்சூர் நகரத்திற்கு தெற்கே சுமார் 12 கிலோமீட்டர் தொலைவில் ஆரட்டுப்புழா உள்ளது.

கருவன்னூர் ஆற்றின் கரையில் அமைந்துள்ள ஆறாட்டுப்புழாவில் வருடாந்திர ஆறாட்டுப்புழா பூரம் நடைபெறுகிறது. இனக்குழுவின் தாள இசை நிகழ்ச்சிகளுடன் வரிசை  வரிசையாக  நிற்கும் ஏராளமான அலங்கரிக்கப்பட்ட யானைகளின் பிரமாண்டமான காட்சியை இவ்விழாவில்  அரங்கேறுகிறது. பட்டாசு வெடிப்பும் கொண்டாட்டத்தின் ஒரு பகுதியாகும். ஆறாட்டுப்புழா சாசுதா கோயில் ஆறாட்டுப்புழாவில் அமைந்துள்ளது. இந்தக் கோயில் 3000 ஆண்டுகளுக்கு முந்தையது ஆகும்.

## மேற்கோள்கள்

பகுப்பு:Coordinates on Wikidata
பகுப்பு:Pages using gadget WikiMiniAtlas
பகுப்பு:திருச்சூர் மாவட்டத்திலுள்ள கிராமங்கள்
பெரியபட்டி, மதுரை

**பெரியபட்டி** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள மதுரை மேற்கு ஊராட்சி ஒன்றிய பெரியபட்டி ஊராட்சி ஒரு புறநகர்ப் பகுதியாகும்.
## அமைவிடம்
கடல் மட்டத்திலிருந்து சுமார் 183.33 மீ. உயரத்தில், () என்ற புவியியல் ஆள்கூறுகள் கொண்டு பெரியபட்டி அமையப் பெற்றுள்ளது.

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், பெரியபட்டி ஊரின் மொத்த மக்கள்தொகை 837 பேர் ஆகும். இதில் 427 பேர் ஆண்கள் மற்றும் 410 பேர் பெண்கள் ஆவர்.
## அரசியல்
பெரியபட்டி பகுதியானது, மதுரை கிழக்கு (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
## மேற்கோள்கள்

பகுப்பு:மதுரை மாவட்டத்திலுள்ள ஊர்களும் நகரங்களும்
பீமனகௌடா பாட்டீல்

**பீமனகௌடா பசனகௌடா பாட்டீல்** (*Bhimanagounda Basanagouda Patil*)  (பிறப்பு 1972), என்ற ராஜுகௌடா, கர்நாடகாவைச் சேர்ந்த ஒரு இந்திய அரசியல்வாதி ஆவார். இவர் விஜயபுரா மாவட்டத்தில் உள்ள தேவரகிப்பரகி சட்டமன்ற தொகுதியின் சட்டமன்ற உறுப்பினர் ஆவார். 2023 கர்நாடக சட்டமன்றத் தேர்தலில் ஜனதா தளம் (மதச்சார்பற்ற) கட்சியை பிரதிநிதித்துவப்படுத்தி வெற்றி பெற்றார்.

## இளமையும் கல்வியும்
பாட்டீல் தேவரகிப்பரகியை சேர்ந்தவர். இவரின் தந்தை பசனகவுடா பாட்டீல் ஒரு விவசாயி ஆவார். இவர் 1996 இல் தார்வாடில் உள்ள கிரிஷி பல்கலைக்கழகத்தில் விவசாயத்தில் இளங்கலைப் பட்டம் முடித்தார்.

## தொழில்
பாட்டீல் 2023 கர்நாடக சட்டப் பேரவைத் தேர்தலில் பாரதிய ஜனதா கட்சியின் சார்பில் தேவரகிப்பரகி சட்டமன்றத் தொகுதியில் வெற்றி பெற்றார். அவர் 65,952 வாக்குகள் பெற்றார் மற்றும் 20,175 வாக்குகள் வித்தியாசத்தில்  சோமனகவுடா பாட்டீலை தோற்கடித்தார். 2018 கர்நாடக சட்டப்பேரவைத் தேர்தலில் சோமனகவுடாவிடம் 3,353 வாக்குகள் வித்தியாசத்தில் தோல்வியடைந்தார்.&#x5B; *[[விக்கிப்பீடியா:சான்று தேவை|<span title="This claim needs references to reliable sources. (August 2024)">மேற்கோள் தேவை</span>]]* &#x5D;

## மேற்கோள்கள்

பகுப்பு:கன்னட மக்கள்
பகுப்பு:பிஜாப்பூர் மாவட்ட மக்கள்
பகுப்பு:வாழும் மக்கள்
பகுப்பு:1972 பிறப்புகள்
பகுப்பு:பாரதிய ஜனதா கட்சி அரசியல்வாதிகள்
உலகளாவிய புத்தாக்க அட்டவணை

thumb|குறியீட்டின் கூறுகளைக் காட்டும் கட்டமைப்பு
**உலகளாவிய கண்டுபிடிப்பு குறியீடு** அல்லது **உலகளாவிய புத்தாக்க குறியீடு** என்பது உலக அறிவுசார் சொத்து நிறுவனமானது (WIPO), நாடுகளின் கண்டுபிடிப்புகளுக்கான திறன் மற்றும் வெற்றியின் அடிப்படையில் வெளியிடும் ஒர் வருடாந்திர தரவரிசையாகும். இது 2007 ஆம் ஆண்டில் INSEAD மற்றும் *உலக வணிகம்*, என்ற ஒரு பிரிட்டிஷ் இதழால் தொடங்கப்பட்டது. இந்த குறியீடு 2021 வரை WIPO ஆல், கார்னெல் பல்கலைக்கழகம், INSEAD மற்றும் பிற அமைப்புகள் மற்றும் நிறுவனங்களுடன் இணைந்து வெளியிடப்பட்டது. இது சர்வதேச தொலைத்தொடர்பு ஒன்றியம், உலக வங்கி மற்றும் உலக பொருளாதார மன்றம் உள்ளிட்ட பல ஆதாரங்களில் இருந்து பெறப்பட்ட அகநிலை மற்றும் புறநிலை தரவுகளை அடிப்படையாகக் கொண்டது. 

## வரலாறு.
இந்த குறியீடு 2007 ஆம் ஆண்டில் INSEAD மற்றும் *உலக வணிகம்* என்ற ஒரு பிரிட்டிஷ் இதழால் தொடங்கப்பட்டது,. இதை சௌமித்ரா தத்தா உருவாக்கினார். 

## தரவரிசை
thumb|2018 மற்றும் 2022 க்கு இடையில் உலகளாவிய புத்தாக்க குறியீட்டில் முதல் 10 நாடுகள் மற்றும் பிராந்தியங்களின் நிலைப்பாடு
உலகளாவிய புத்தாக்க குறியீடு 2024 (GII) 133 நாடுகள் மற்றும் பிராந்தியங்களை மதிப்பீடுகின்றது. மதிப்பெண்ணின் அடிப்படையில் வரிசைப்படுத்தல் இறங்கு வரிசையில் உள்ளது.

## உலக புத்தாக்க குறீயிட்டில் இந்தியாவின் தரவரிசை வருடந்தோறும்

## சான்றுகள்

பகுப்பு:புத்தாக்கம்
பகுப்பு:ஆய்வு
மாலேகான் மத்திய சட்டமன்றத் தொகுதி

**மாலேகான் மத்திய சட்டமன்றத் தொகுதி** (*Malegaon Central Assembly constituency*) என்பது மேற்கு இந்தியாவில் உள்ள மகாராட்டிரா மாநிலத்தில் உள்ள 288 சட்டமன்றத் தொகுதிகளில் ஒன்றாகும். இது துளே மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். மாலேகான், நாசிக் மாவட்டத்தில் அமைந்துள்ளது.

## சட்டமன்ற உறுப்பினர்கள்

## தேர்தல் முடிவுகள்
### 2024

## மேற்கோள்கள்
 
## வெளி இணைப்புகள்
இந்திய தேர்தல் ஆணையம்

பகுப்பு:மகாராட்டிர சட்டமன்றத் தொகுதிகள்
அனிருத்தா ஜாத்கர்

**அனிருத்** என்று அழைக்கப்படும் **அனிருத்தா ஜாத்கர்** (*Aniruddha Jatkar*) (பிறப்பு. பிப்ரவரி 16,1974) ஓர் இந்தியத் திரைப்பட நடிகரும், தொலைக்காட்சி நடிகருமாவார். இவர் முதன்மையாக கன்னடத் திரைப்படத்துறையில் பணியாற்றுகிறார். இவர் கன்னடத் திரைப்பட நடிகர்களான விஷ்ணுவர்தன் மற்றும் பாரதி விஷ்ணுவர்தனின் மருமகன் ஆவார். இவர் மராத்தி, தமிழ் படங்களிலும் பணியாற்றியுள்ளார். *ஜொதே ஜொதியலி* என்ற கன்னடத் தொலைக்காட்சி தொடரில் நடித்ததற்காக அறியப்படுகிறார்.

ஜாத்கர் ஓர் ஆவணப்படத் தயாரிப்பாளராகவும் அறியப்படுகிறார். இவர் இதுவரை 20இற்கும் மேற்பட்ட சாதனைகளைப் படைத்துள்ளார்.

## தொழில் வாழ்க்கை
*மராலி மனேகே* (2017), *அபயஹஸ்தா* (2018) ஆகிய படங்களில் ஜாத்கராகவே நடித்திருந்தார்.

### குறும்படங்கள்
மறைந்த நடிகர் விஷ்ணுவர்தனின் பிறந்தநாளை நினைவுகூரும் வகையில் 2018 செப்டம்பர் 18 அன்று வெளியிடப்பட்ட ஆறு குறும்படங்களை ஜாத்கர் தயாரித்துள்ளார்.

ஜாத்கரின் குறும்படங்கள் *இந்தியா புக் ஆஃப் ரெக்கார்ட்ஸ்* , *ஆசியா புக் ஆஃப் ரெக்கார்ட்ஸ்* மற்றும் *கலாமின் வேர்ல்ட் ரெக்கார்ட்ஸில்* வெவ்வேறு வகைகளில், சமூகப் பிரச்சினைகள் மற்றும் உரையாடல்கள் இல்லாமல் ஒரே நாளில் அதிக எண்ணிக்கையிலான குறும்படங்களை வெளியிட்டதற்காக சாதனைகளை படைத்துள்ளன.

### ஆவணப்படங்கள்
இவரது மாமியார் நடிகை பாரதி விஷ்ணுவர்தனின் வாழ்க்கையை அடிப்படையாகக் கொண்ட ஆவணப்படத்தையும் ஜாத்கர் இயக்கியுள்ளார். *பலே பங்காரா* என்ற படம், 2021 ஆம் ஆண்டில் 69 வது தேசிய திரைப்பட விருதுகளில் சிறப்பு நடுவர் குறிப்பைப் பெற்றது. இது இந்தியாவின் மிக முக்கியமான திரைப்பட விருதுகள் வழங்கும் விழாவாகும். ஜாத்கர் இந்தத் திரைப்படத்தை தயாரிக்க மூன்று ஆண்டுகள் செலவிட்டார்.

### தொலைக்காட்சி
ஜாத்கர், *ஜொதே ஜொதியலி* என்ற கன்னடத் தொடரில் நாயகனாக நடித்திருந்தார். கன்னடத் தொலைக்காட்சியில் அதிகம் பார்க்கப்பட்ட நிகழ்ச்சிகளில் ஒன்றாக இருந்தது. இந்தத் தொடர் *துலா பஹாடே ரே* என்ற மராட்டிய நிகழ்ச்சியின்  அதிகாரப்பூர்வ மறு ஆக்கம் ஆகும். படப்பிடிப்பு அரங்கில் முரட்டுத்தனமான நடத்தையைத் தொடர்ந்து இவர் நிகழ்ச்சியில் இருந்து வெளியேற்றப்பட்டார்.

## சாகச சிம்கா தொடர்
*சாகச சிம்கா* என்ற நகைச்சுவைத் தொடரில் இவர் இது துப்பறியும் ‘சாகச சிம்கா’ என்ற பாத்திரத்தில் நடித்திருந்தார். இத்தொடரில் இவர் தனது பேரக்குழந்தைகளின் உதவியுடன் மர்மங்களைத் தீர்க்கிறார். மேலும் சமூகப் பிரச்சினைகளுக்காக போராடுகிறார்.

## மேற்கோள்கள்

## வெளி இணைப்புகள்
*Jatkar on chiloka.com

பகுப்பு:வாழும் மக்கள்
பகுப்பு:1974 பிறப்புகள்
பகுப்பு:கன்னடத் திரைப்பட நடிகர்கள்
மன்னன் (சாதி)

**மன்னன்** (*Mannan*) என்பவர்கள் இந்தியாவின் கேரளத்தில் வாழும் ஒரு சாதியினராவார். இவர்கள் இடுக்கி மாவட்டத்தில் வசிக்கும் ஆதிவாசி பிரிவினராவர். அட்டவணை சாதியில் வைக்கபட்டுள்ள மன்னன் மக்கள் விவசாயக் கூலிகளாக  உள்ளனர். இவர்கள் வாழும் கோழிமலையானது தென்னிந்தியாவில் உள்ள ஒரே பழங்குடி இராச்சியம் ஆகும். இது இடுக்கி வட்டத்துக்கு (முன்பு உடும்பன்சோலை வட்டம்) உட்பட்ட காஞ்சியார் கிராம ஊராட்சிக்கு உட்பட்டது.   இந்த மக்களுக்கு பெயரளவில் ஒரு அரசரும் உண்டு. இக்கிராமத்தில் 'தேக்கோட்டு காட்டு இராச்சியம்', 'நடுக்குட காட்டு இராச்சியம்', 'ஆதல் ஒருபுரம்', 'செங்கநாட்டு மாலை' என நான்கு உட்பிரிவுகள் உள்ளன. தமிழ்நாட்டின் புகழ்பெற்ற மதுரையின்  மீனாட்சி இவர்களின் *குலதெய்வம்* ஆகும். 

## மேலும் காண்க

* சமூகத்தின் "தலைமையகமாக" விளங்கும் மன்னன் குடியிருப்பு கோழிமலை.
* பட்டியலிடப்பட்ட பழங்குடியினர் மற்றும் பிற பாரம்பரிய வனவாசிகள் (வன உரிமைகள் அங்கீகாரம்) சட்டம், 2006

## மேற்கோள்கள்

## வெளி இணைப்புகள்

* கேரள அரசு: இடுக்கி மாவட்ட அதிகாரப்பூர்வ இணையதளம்
பகுப்பு:இந்தியாவில் சாதிகள்
பகுப்பு:கேரள சமூகக் குழுக்கள்
நச்சுப்புரதவியல்

**நச்சுப்புரதவியல்** (*venomics*) என்பது விலங்குகளால் சுரக்கப்படும் ஒரு நச்சுப் பொருளான விலங்குநஞ்சுடன் தொடர்புடைய புரதங்களைப் பற்றிய ஆய்வு ஆகும்.

## பின்னணி

தனித்துவம் பெற்ற விஷச்சுரப்பியில் (அல்லது சுரப்பிகளில்) உற்பத்தி செய்யப்படுகின்ற நஞ்சு ( அல்லது விஷம்) நச்சுப்பற்கள் அல்லது ஒரு கொடுக்குகள் மூலம் விஷக்கடி அல்லது நஞ்சேற்றம் எனப்படும் செயல்பாட்டின் மூலம் இரையின் உடலில் செலுத்தப்படுகிறது. நரம்பியல் நச்சுத்தன்மை (நியூரோடாக்ஸிக்), சைட்டோடாக்ஸிக், மயோடாக்ஸிக் அல்லது ஹீமோடாக்ஸிக் வழிமுறைகள் மூலம் விஷக்கடி பட்ட விலங்குகளின் உடலியல் செயல்முறைகளை சீர்குலைப்பதே விஷத்தின் முக்கிய செயல்பாடாகும். இரையை செயலிழக்க செய்யவும்   வேட்டையாடும் விலங்குகளிடம் இருந்து தற்காத்துக் கொள்ளவும் இது உதவும். பரிணாம வளர்ச்சியில் பல்வேறுபட்ட விலங்குகளின் நஞ்சானது பல முறை மேம்படுத்தப்பட்டுள்ளது, ஒவ்வொன்றும் அவற்றின் தனித்துவமான விஷ வகைகளையும் செலுத்துமுறைகளையும் சுயாதீனமாக உருவாக்கியுள்ளன. இருப்பினும், நச்சு விலங்குகளின் கடியே (2013 இல் 57,000) நச்சு அல்லாத விலங்குகளால் ஏற்பட்ட மரணங்களை (22,000) விட விலங்கு தொடர்பான இறப்புகளுக்கு உலகளாவிய முக்கியக் காரணமாகும் . உதாரணமாக, உலகளவில், மதிப்பீடுகளின்படி, ஒவ்வொரு 10 விநாடிகளுக்கும் ஒருவர் பாம்பால் கடிபடுகிறார். ஆண்டுதோறும் 5.4 மில்லியனுக்கும் அதிகமான பாம்புக்கடிகள் நிகழ்கின்றன, இதன் விளைவாக 1.8-2.7 மில்லியன் நஞ்சேற்ற நிகழ்வுகளும்  81,410 முதல் 137,880 இறப்புகளும் ஏற்படுகின்றன. நச்சு பாம்புகளின் கடியினால் உடல் உள்ளுறுப்புகள் செயலிழப்பு உள்ளிட்ட கடுமையான மருத்துவ அவசரநிலைகள் ஏற்படலாம், இது சுவாசத்தைத் தடுக்கலாம், இரத்தப்போக்கு கோளாறுகளை ஏற்படுத்துவதன் மூலம் அபாயகரமான இரத்தப்போக்குக்கு வழிவகுக்கும், மீளமுடியாத சிறுநீரக செயலிழப்பு மற்றும் கடுமையான திசு அழிவு ஆகியவற்றை ஏற்படுத்தும், இது நிரந்தர முடம் மற்றும் உடல் உறுப்பு நீக்கம் ஆகியவற்றுக்கும் காரணமாகலாம். சிறிய உடல் நிறை காரணமாக பெரியவர்களை விட   குழந்தைகள் மிகவும் கடுமையான மற்றும் விரைவான விளைவுகளை அனுபவிக்கக்கூடும். நச்சுப்புரத முறைகளை கையாண்டு மேம்படுத்தப்பட்ட நஞ்சானது புதிய மருந்துகள் மற்றும் பயனுள்ள பூச்சிக்கொல்லிகள் போன்ற நன்மை பயக்கும் பொருட்களாக பயன்படலாம்.

## மேற்கோள்கள்

பகுப்பு:நச்சு விலங்குகள்
பகுப்பு:நரம்பு நஞ்சுகள்
பகுப்பு:நச்சுப்பொருட்கள்
பகுப்பு:புரதவியல்
பகுப்பு:புரத வழிமுறைகள்
நச்சுச்சுரப்பு

thumb|சோதனை ரீதியாக தூண்டப்பட்ட ''பாராபுதஸ் டிரான்ஸ்வாலிகஸ்'' தேள் தனது  நஞ்சு சுரப்பினை தெளித்தல்.

**நச்சுச்சுரப்பு** (*Toxungen*) என்பது ஒரு விலங்கின் சுரப்பு அல்லது பிற உடல் திரவம்  ஆகும். இதில் ஒன்று அல்லது அதற்கும் அதிகமான உயிரியல் நச்சு பொருட்கள்  உள்ளன. இது ஒரு உடல் விநியோக செயல்முறையின் மூலம்  மற்றொரு விலங்கின் வெளிப்புறத்தில் செலுத்தப்படுகிறது, இதில் நேரடி தொடர்பு இருக்கலாம் அல்லது இருக்காமல் இருக்கலாம்.

நச்சுச்சுரப்பு விநியோகம்  என்பது துப்புதல் , பீய்ச்சி விடுதல் , அல்லது பூசுதல்  போன்ற முறைகளின் மூலம் நடைபெறலாம். மூன்று முக்கிய உயிரியல் நச்சு வகைகளில் ஒன்றான நச்சுச்சுரப்பு என்பது மற்ற இரண்டு வகைகளான நஞ்சு  மற்றும் விலங்கு நஞ்சு  என்பவற்றில் இருந்து வேறுபடுகிறது: நஞ்சு  என்பது உணவாக உட்கொள்ளல் (ingestion), மூச்சில் புகுதல் (inhalation), அல்லது தோல் வழியாக உறிஞ்சுதல்  ஆகிய செயலற்ற முறையில்  வழங்கப்படுகிறது. விஷம் நேரடி உடல் தொடர்பு மூலம் உருவாக்கப்பட்ட கடிதல், குத்துதல், அல்லது மற்ற சிகிச்சைகளால் உருவாகும் காயத்தின் வழியாக  செலுத்தப்படுகிறது.

நச்சுச்சுரப்பு பயன்படுத்தப்படுவதென்பது, நச்சு பொருளை இலக்கினை நோக்கி செலுத்தும்போது உடல் தொடர்பு தேவையின்றி செலுத்தும் (delivering toxins into the target's tissues without the need for physical contact) ஒரு உயிரியல் பரிணாம முன்னேற்ற நன்மையை (evolutionary advantage) வழங்குகிறது.

நச்சுச்சுரப்பினை பயன்படுத்தும் விலங்குகள் (Animals that deploy toxungens) டாக்ஸன்ஜினஸ் (Toxungenous) விலங்குகள் என அழைக்கப்படுகின்றன.

## மேற்கோள்கள்

பகுப்பு:நச்சுப்பொருட்கள்
அழகர்கோவில், மதுரை

**அழகர்கோவில்** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள மேலூர் ஊராட்சி ஒன்றிய ஏ. வலையபட்டி ஊராட்சி ஒரு புறநகர்ப் பகுதியாகும். 108 வைணவத் திருத்தலங்க ஒன்றான 'திருமாலிருஞ்சோலை' என்ற கள்ளழகர் கோயில், அழகர்கோவில் பகுதியில் அமைந்துள்ளது.

## அமைவிடம்
கடல் மட்டத்திலிருந்து சுமார் 256.48 மீ. உயரத்தில், () என்ற புவியியல் ஆள்கூறுகள் கொண்டு அழகர்கோவில் அமையப் பெற்றுள்ளது.

## சமயம்
### இந்துக் கோயில்
கள்ளழகர் கோயில் என்ற பெருமாள் கோயில் ஒன்று அழகர்கோவில் பகுதியில் அமைந்துள்ளது. இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது.
## அரசியல்
அழகர்கோவில் பகுதியானது, மேலூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
## மேற்கோள்கள்

பகுப்பு:மதுரை மாவட்டத்திலுள்ள ஊர்களும் நகரங்களும்
தேசிய நீதித்துறை அகாதமி (இந்தியா)

**தேசிய நீதித்துறை அகாதமி** (**National Judicial Academy**) நீதித்துறை நீதிபதிகளுக்கு பயன்பாட்டுச் சட்டக் கல்வி மற்றும் பயிற்சி வழங்க 1993ஆம் ஆண்டில் போபால் புறநகரத்தில் 63 ஏக்கர் பரப்பளவில்   இந்திய உச்ச நீதிமன்றம் நிறுவிய அமைப்பாகும்.

சங்கங்கள் பதிவுச் சட்டத்தின் (1860) கீழ், 1993ஆம் ஆண்டில் இந்த  அகாதமி ஒரு சங்கமாகப் பதிவுசெய்யப்பட்டது. இந்தியத் தலைமை நீதிபதி தலைமையிலான நிர்வாகக் குழுவால் இந்த அகாதமி நிர்வகிக்கப்படுகிறது. நிர்வாகக் குழுவில்  உச்ச நீதிமன்றத்தின் இரண்டு மூத்த நீதிபதிகள் மற்றும்  சட்டம் மற்றும் நீதி அமைச்சகம் மற்றும் நிதி அமைச்சகத்தின் மூன்று செயலாளர்கள் உறுப்பினர்களாக இருப்பர். அகாதமியின் ஆசிரியர் குழுவில் ஒரு இயக்குநர் தலைமையில் 16 பேர் செயல்படுவார்.
## அகாதமியின் நோக்கங்கள்
# நீதிமன்ற மேலாண்மை மற்றும் நீதி நிர்வாகம் பற்றிய ஆராய்ச்சி மற்றும் பயிற்சியில் சிறந்து விளங்கும் மையத்தை நிறுவுதல் மற்றும் நீதித்துறை அமைப்பில் மேம்பாடுகளை பரிந்துரைத்தல்.
# நீதித்துறை அதிகாரிகள் மற்றும் நீதிமன்றங்களின் நிர்வாக அதிகாரிகளுக்கு பயிற்சி மற்றும் தொடர்ச்சியான சட்டக் கல்வியை வழங்குதல்.
# நீதித்துறை நிர்வாகம் தொடர்பான தகவல்களைப் பரப்புதல், ஆராய்ச்சிக் கட்டுரைகள், புத்தகங்கள், தனிக்கட்டுரைகள், பத்திரிகைகள் போன்றவற்றை வெளியிடுதல் மற்றும் நாட்டிலும் வெளிநாட்டிலும் உள்ள பிற நீதித்துறை நிறுவனங்களுடன் ஒத்துழைத்தல்.

## செயல்பாடுகள்
நீதித்துறை கல்வி, ஆராய்ச்சி மற்றும் கொள்கை மேம்பாடு மூலம் நீதி நிர்வாகத்தை வலுப்படுத்துவதற்கும் இந்த இலக்குகளை அடைவதற்கும் *முக்கிய முக்கியத்துவம்* அளிப்பதன் மூலம், அகாதமி பின்வருவனவற்றைச் செய்யப்பாடுகிறது. 

# நீதி நிர்வாகத்தில் தேசிய முன்னுரிமைகளை மேற்கொள்வதை நோக்கமாகக் கொண்ட நீதிபதிகள், நீதிமன்ற ஊழியர்கள் மற்றும் நீதி நிர்வாகத்தில் உள்ள பிற பங்குதாரர்களுக்கு நீதித்துறை கல்வி மற்றும் பயிற்சியை வழங்குதல்.
# நீதி நிர்வாகம் மற்றும் நீதிமன்ற மேலாண்மை குறித்த ஆய்வுகள்/ஆராய்ச்சிகளை மேற்கொள்ளுதல் மற்றும் மேம்பாடுகளை பரிந்துரைத்தல்.
# நீதி நிர்வாகம் மற்றும் நீதிமன்ற மேலாண்மை குறித்த அறிவை உருவாக்குதல் மற்றும் பரப்புதல்.
# நீதித்துறை அதிகாரிகள் மற்றும் நீதிமன்ற ஊழியர்களிடையே தொழில்முறை திறன் மற்றும் நடைமுறையின் மிக உயர்ந்த தரத்தை ஊக்குவித்தல்.
# நீதியை நிலைநாட்டுவதில் வெளிப்படைத்தன்மையை உறுதி செய்வதற்கும்,  மேம்படுத்துவதற்கும், விரைவான நீதி வழங்கல் செயல்முறையை விரைவுபடுத்துவதற்கும், நீதிமன்ற அமைப்புகளின் செயல்பாட்டுக்கு அளவீடு செய்யப்பட்ட அதிநவீன தகவல் மற்றும் தகவல் தொடர்பு தொழில்நுட்பங்களை ஒருங்கிணைத்தல்.
# இந்தியாவிலும் வெளிநாட்டிலும் நீதித்துறை கல்வி, பயிற்சி மற்றும் நீதி அறிவியல் அறிவு ஆகியவற்றில் தேசிய நீதித்துறை அகாதமியை உலகத் தரம் வாய்ந்த மையமாக மாற்றுதல்.
## அன்றாட நிர்வாகம்
தேசிய நீதித்துறை அகாதமியின் அன்றாட நிர்வாகத்தை மேற்பார்வையிட 1 இயக்குநர் தலைமையில் 1  கூடுதல் இயக்குநர் (ஆராய்ச்சி), 3 பேராசிரியர்கள், 6 உதவிப் பேரராசிரியர்கள், 6 ஆராய்ச்சியாளர்கள் மற்றும் அமைச்சுப் பணியாளர்கள்  செயல்படுவர்.

## இதனையும் காண்க
* இந்தியாவில் நீதித்துறை
## மேற்கோள்கள்

பகுப்பு:இந்திய அரசு அமைப்புகள்
பகுப்பு:இந்தியாவில் சட்டக் கல்வி
பகுப்பு:இந்தியாவில் நீதித்துறை
பகுப்பு:இந்தியாவில் கல்வி
கோபால்ட்(III) ஐதராக்சைடு

**கோபால்ட்(III) ஐதராக்சைடு** (*Cobalt(III) hydroxide*) என்பது Co(OH)3 என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். H3CoO3 என்ற வாய்ப்பாட்டாலும் இதை அடையாளப்படுத்தலாம். கோபால்டிக்கு ஐதராக்சைடு என்ற பெயராலும் இச்சேர்மம் அறியப்படுகிறது. கோபால்ட்(III) ஐதராக்சைடு ஓர் அயனிச் சேர்மம் ஆகும். இதில் மூன்றிணைதிற கோபால்ட்டு நேர்மின் அயனிகளும் Co3+ ஐதராக்சில் எதிர்மின் அயனிகளும் OH− உள்ளன.

பழுப்பு-கருப்பு மற்றும் பச்சை என இரண்டு கட்டமைப்பு ரீதியாக வேறுபட்ட வடிவங்களில் கோபால்ட்(III) ஐதராக்சைடு அறியப்படுகிறது. பழுப்பு-கருப்பு வடிவம் ஒரு நிலையான திடப்பொருளாகும். கோபால்ட்(II) குளோரைடு மற்றும் சோடியம் ஐதராக்சைடு ஆகியவற்றின் நீர் கரைசல்களை வினை புரியச் செய்து தொடர்ந்து ஓசோனுடன் சேர்த்து ஆக்சிசனேற்றம் செய்து இதைத் தயாரிக்கலாம்.

முன்னர் கோபால்ட்(II) பெராக்சைடு என்று கருதப்பட்ட பச்சை வடிவத்திற்கு, கார்பன் டை ஆக்சைடு ஒரு வினையூக்கியாக தேவைப்படுகிறது. 96% எத்தனாலில் உள்ள கோபால்ட்(II) குளோரைடு கரைசலில் –30 முதல் –35°செல்சியசு வெப்பநிலை வரை ஐதரசன் பெராக்சைடைச் சேர்த்து, பின்னர் 15% சோடியம் கார்பனேட்டு கரைசலை தண்ணீரில் சேர்த்து தீவிரமாகக் கிளறுவதன் மூலம் இதைத் தயாரிக்கலாம். இதன் விளைவாக உருவாகும் அடர் பச்சை நிறத் தூள் திரவ நைட்ரசன் வெப்பநிலையில் மிகவும் நிலைத்தன்மையுடன் இருக்கும். ஆனால் அறை வெப்பநிலையில் இது சில நாட்களுக்குள் அடர் பழுப்பு நிறமாக மாறும்.

## இயற்கைத் தோற்றம்
2020 ஆம் ஆண்டு நிலவரப்படி, அறியப்பட்ட கனிம இனங்களில் கோபால்ட்(III) ஐதராக்சைடு இயற்கையில் இருப்பதாகத் தெரியவில்லை. இருப்பினும், எட்டிரோகெனைட்டு CoO(OH) கனிமம் இருப்பதாக அறியப்படுகிறது.
  
## மேலும் காண்க
*கோபால்ட்(II) ஐதராக்சைடு

## மேற்கோள்கள்

பகுப்பு:கோபால்ட்(III) சேர்மங்கள்
பகுப்பு:ஐதராக்சைடுகள்
வெள்ளி சயனைடு

**வெள்ளி சயனைடு** (*Silver cyanide*) என்பது AgCN என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். Ag+ கொண்ட கரைசல்களை சயனைடுடன் சேர்த்துச் சூடுபடுத்தும் போது வீழ்படிவாகும். இது வெள்ளை நிறத்தில் காணப்படும் ஓர் உப்பாகும். கரைசலில் இருந்து வெள்ளியைப் பிரித்தெடுக்க சில தயாரிப்பு முறைகளில்  இது பயன்படுத்தப்படுகிறது. வெள்ளி சயனைடு வெள்ளி முலாம் பூசுவதில் பயன்படுத்தப்படுகிறது.

## கட்டமைப்பு
வெள்ளி சயனைடின் கட்டமைப்பு -[Ag-CN]- சங்கிலிகளைக் கொண்டுள்ளது. இதில் நேரியலான இரண்டு-ஒருங்கிணைப்பு Ag+ அயனிகள் சயனைடு அயனிகளால் இணைக்கப்படுகின்றன. குறிப்பாக வெள்ளி(I) மற்றும் பிற டி10 அயனிகளுக்கு இது பொதுவானதாகும். நன்கு அறியப்பட்ட புருசியன் நீலத்திலும் இதே பிணைப்பு முறையே காணப்படுகிறது. இந்த சங்கிலிகள் பின்னர் அறுகோணமாக பொதிந்து, அருகிலுள்ள சங்கிலிகள் c அணிக்கோவை அளவுருவின் +/- 1/3 ஆல் ஈடுசெய்யப்படுகின்றன. இது தாமிரம்(I) சயனைடின் உயர் வெப்பநிலை பல்லுருவம் ஏற்றுக்கொண்ட கட்டமைப்பைப் போன்றதாகும். AgCN சேர்மத்தில்  வெள்ளி முதல் கார்பன் மற்றும் வெள்ளி முதல் நைட்ரசன் பிணைப்புகளின் பிணைப்பு நீளம் இரண்டும் ~2.06 Å ஆகும். மேலும் சயனைடு குழுக்கள் தலை முதல் வால் வரையிலான கோளாறைக் காட்டுகின்றன.

## வினைகள்
Ag+ கொண்ட கரைசலில் சோடியம் சயனைடைச் சேர்க்கும்போது AgCN வீழ்படிவாகிறது. மேலும் கூடுதலாகச் சயனைடைச் சேர்க்கும்போது, ​​வீழ்படிவு கரைந்து நேரியலான [Ag(CN)2]−(aq) மற்றும் [Ag(CN)3]2−(aq) உருவாகிறது. அம்மோனியா அல்லது மூன்றாம் நிலை பாஸ்பைன்கள் போன்ற பிற லிகண்ட்களைக் கொண்ட கரைசல்களிலும் வெள்ளி சயனைடு கரையக்கூடியது. அமோனியா அல்லது மூவீணைய பாசுபீன்கள் போன்ற பிற ஈந்தணைவிகளைக்  கொண்ட கரைசல்களிலும் வெள்ளி சயனைடு கரைகிறது. 

வெள்ளி சயனைடுகள் மற்ற எதிர்மின் அயனிகளுடன்  வினைபுரியும் போது கட்டமைப்பு ரீதியாக சிக்கலான பொருட்களை உருவாக்குகிறது.  சில வெள்ளி சயனைடுகள் ஒளிரும் தன்மை கொண்டவை.

## பயன்கள்
சயனிடேற்ற வினை வெள்ளியை அதன் தாதுக்களிலிருந்து தனிமைப்படுத்த பரவலாகப் பயன்படுத்தப்படுகிறது. வெள்ளி சேர்மங்களின் பகுதி சுத்திகரிப்பு பொதுவாக நுரை மிதப்பு முறை மூலம் செய்யப்படுகிறது. பின்னர் வெள்ளி அயனி சயனைடுடன் நீக்கப்பட்ட நுரையிலிருந்து பிரிக்கப்பட்டு, [Ag(CN)2]− கரைசலை உருவாக்குகிறது. பின்னர் அத்தகைய கரைசல்களின் மின்னாற்பகுப்பு மூலம் வெள்ளி உலோகத்தை முலாம் பூசலாம்.

எல்கிங்டன் சகோதரர்கள் வெள்ளி முலாம் பூசும் கரைசலுக்கான செய்முறைக்கு காப்புரிமை பெற்ற 1840 ஆம் ஆண்டிலிருந்தே AgCN மற்றும் KAg(CN)2 இரண்டும் வெள்ளி முலாம் பூசும் கரைசல்களில் பயன்படுத்தப்பட்டு வருகின்றன. ஒரு வழக்கமான, பாரம்பரிய வெள்ளி முலாம் பூசும் கரைசலில் 15-40 கிராம்·லிட்டர்−1 KAg(CN)2 , 12-120 கி·லி−1 KCN மற்றும் 15 கி·லி−1 K2CO3 இருக்கும்.

## மேற்கோள்கள்

பகுப்பு:சயனைடுகள்
பகுப்பு:வெள்ளி சேர்மங்கள்
பொருண்மை நிரல் ஆய்வு

பொருண்மை நிறமாலை என்பது நிறை-மின்னூட்ட விகிதத்தின் அடிப்படையில் நடைபெறும் அயனி சமிக்ஞையின் ஒரு வகை செயல்பாடுஆகும். இந்த நிறமாலைகள் ஒரு மாதிரியின் அடிப்படை அல்லது ஐசோடோபிக் கையொப்பம், துகள்கள் மற்றும் மூலக்கூறுகளின் நிறை ஆகியவற்றைத் தீர்மானிக்கவும், மூலக்கூறுகள் மற்றும் பிற வேதிச் சேர்மங்களின் இரசாயன அடையாளம் அல்லது கட்டமைப்பை தெளிவுபடுத்தவும் பயன்படுத்தப்படுகின்றன.
நாவினிபட்டி

**நாவினிபட்டி** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள மேலூர் ஊராட்சி ஒன்றிய நாவினிபட்டி ஊராட்சி ஒரு புறநகர்ப் பகுதியாகும்.
## அமைவிடம்
கடல் மட்டத்திலிருந்து சுமார் 172.89 மீ. உயரத்தில், () என்ற புவியியல் ஆள்கூறுகள் கொண்டு நாவினிபட்டி அமையப் பெற்றுள்ளது.

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், நாவினிபட்டி ஊரின் மொத்த மக்கள்தொகை 9,423 பேர் ஆகும். இதில் 4,725 பேர் ஆண்கள் மற்றும் 4,698 பேர் பெண்கள் ஆவர்.
## அரசியல்
நாவினிபட்டி பகுதியானது, மேலூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
## மேற்கோள்கள்

பகுப்பு:மதுரை மாவட்டத்திலுள்ள ஊர்களும் நகரங்களும்
மாலேகான் புறநகர் சட்டமன்றத் தொகுதி

**மாலேகான் வெளி சட்டமன்றத் தொகுதி** (Malegaon Outer Assembly constituency) என்பது மேற்கு இந்தியாவில் உள்ள மகாராட்டிர மாநிலத்திலுள்ள 288 சட்டமன்றத் தொகுதிகளில் ஒன்றாகும். மாலேகான் புறநகர் தொகுதியானது துளே மக்களவைத் தொகுதிக்கு உட்பட்டதாகும்.
## சட்டமன்ற உறுப்பினர்கள்

## தேர்தல் முடிவுகள்
### 2024

## மேற்கோள்கள்
 
## வெளியிணைப்புகள்
இந்திய தேர்தல் ஆணையம்

பகுப்பு:மகாராட்டிர சட்டமன்றத் தொகுதிகள்
புரதவியல்

[வலது|thumb|300x300px|மாதிரி [சவ்வு கடத்தல் புரதம்|சவ்வு கடத்தல் புரதத்தின் மீது மால்டி பொருண்மை நிரல் ஆய்வு மாதிரிகளின் தானியங்கி தயாரிப்பு]]
**புரதவியல் (Proteomics)** என்பது புரதங்களின் அமைப்பு, செயல்பாடு, செல்களுக்குள் அவற்றின் செயல்பாடு மற்றும் ஒன்றுக்கொன்று தொடர்பு ஆகியவற்றைப் பற்றிப் பரந்த அளவில் ஆய்வு செய்வது ஆகும்  புரதங்கள் என்பவை அனைத்து உயிரினங்களின் முக்கிய பெரிய மூலக்கூறுகள் ஆகும், இவை தசை திசு கட்டமைப்பு இழைகளின் உருவாக்கம், உணவின் நொதி செரிமானம், டி. என். ஏ தொகுப்பு மற்றும் பிரதி போன்ற பல செயல்பாடுகளைக் கொண்டுள்ளன. மேலும் ஒரு உயிரினத்தை தொற்றிலிருந்து பாதுகாக்கும் ஆன்டிபாடிகள் மற்றும் உடல் முழுவதும் முக்கியமான சமிக்ஞைகளை அனுப்பும் ஹார்மோன்கள் ஆகியனவும் புரதங்களின் சில வகைகளாகும்.

புரதத்தொகுதி என்பது ஒரு உயிரினம் அல்லது உயிரணுவால் உற்பத்தி செய்யப்பட்ட அல்லது மாற்றியமைக்கப்பட்ட புரதங்களின் முழு தொகுப்பாகும். புரதவியல் ஆய்வுகள் புதிதாக கண்டுபிடிக்கப்படும் புரதங்களை இனங்காணவும் வகைப்படுத்தவும் உதவுகின்றன.

## வரலாறு மற்றும் சொற்பிறப்பியல்
இரு பரிமாண ஜெல் அறிமுகப்படுத்தப்பட்ட பின்னர் மற்றும் *[[எசரிக்கியா கோலை|எஸ்கெரிச்சியா கோலி]]* என்ற பாக்டீரியத்தின் புரதங்கள் கண்டறியப்பட்ட  பிறகு **புரோட்டியோமிக்ஸ்** என்று கருதக்கூடிய புரதங்கள் பற்றிய முதல் ஆய்வுகள் 1974 ஆம் ஆண்டில் தொடங்கின. 

**புரோட்டியோம்** என்ற சொல்லானது "புரோட்டின்" மற்றும் "ஜீனோம்" என்ற சொற்களின் கலவையாகும். இது 1994 ஆம் ஆண்டில் மக்குவாரி பல்கலைக்கழகத்தில் பயின்ற ஆய்வியல் நிறைஞர் பட்ட மாணவர் மார்க் வில்கின்ஸ் என்பவரால் உருவாக்கப்பட்டது. பின்பு1995 ஆம் ஆண்டில் மக்குவாரி பல்கலைக்கழகத்தில் முதல் பிரத்யேக புரோட்டியோமிக்ஸ் ஆய்வகம் நிறுவப்பட்டது. 

## ஆய்விதழ்கள்
புரதவியல் மற்றும் தொடர்புடைய துறைகளுக்கு ஏராளமான ஆய்விதழ்கள் அர்ப்பணிக்கப்பட்டுள்ளன. புரதங்களைக் பற்றிய ஆய்விதழ்கள் பொதுவாக புரதங்களின் கட்டமைப்பு மற்றும் செயல்பாட்டில் அதிக கவனம் செலுத்துகின்றன, அதே நேரத்தில் புரதவியல் பற்றியஆய்விதழ்கள் முழு புரதத்தொகுதிகளின் பெரிய அளவிலான பகுப்பாய்வு அல்லது பெரிய புரதங்களின் தொகுப்புகளில் அதிக கவனம் செலுத்துகின்றன. சில புரதவியல் பற்றியஆய்விதழ்கள் கீழே பட்டியலிடப்பட்டுள்ளன (அவற்றின் வெளியீட்டாளர்களுடன்).

* *மூலக்கூறு மற்றும் செல்லுலார் புரோட்டியோமிக்ஸ்* (ASBMB) 
* *புரோட்டியோம் ஆராய்ச்சி இதழ்* (ஏ. சி. எஸ்.) 
* *புரோட்டியோமிக்ஸ் இதழ்* (எல்சேவியர்) 
* *புரோட்டியோமிக்ஸ்* (வில்லி) 

## மேலும் காண்க
 

### புரதத் தரவுத்தளங்கள்
 

### ஆராய்ச்சி மையங்கள்

* ஐரோப்பிய உயிர் தகவலியல் நிறுவனம்
* நெதர்லாந்து புரோட்டியோமிக்ஸ் மையம் (என். பி. சி.) 

## மேற்கோள்கள்

## வெளி இணைப்புகள்

பகுப்பு:புரதவியல்
பகுப்பு:புரதங்கள்